|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑΥΠΟΥΡΓΕΙΟ ΠΟΛΙΤΙΣΜΟΥ ΠΑΙΔΕΙΑΣ & ΘΡΗΣΚΕΥΜΑΤΩΝ ΠΕΡ/ΚΗ Δ/ΝΣΗ Π.Ε. & Δ.Ε. ΑΤΤΙΚΗΣ **49η ΠΕΡΙΦΕΡΕΙΑ ΔΗΜΟΤΙΚΗΣ** **ΕΚΠΑΙΔΕΥΣΗΣ ΑΤΤΙΚΗΣ** **ΣΧΟΛΙΚΟΣ ΣΥΜΒΟΥΛΟΣ** **Δρ. ΑΝΔΡΕΑΣ Ν. ΖΕΡΓΙΩΤΗΣ**

|  |  |
| --- | --- |
| Ταχ. Δ/νση | : Εθν. Αντιστάσεως 32, 136 74, Αχαρνές |
| ΤηλέφωνοΗλ. Δ/νση | : 210 81 45 999: symdim-anatt49@sch.gr |
| Ιστολόγιο | : www.49epa.weebly.com  |
| ΠληροφορίεςΤηλ.Τηλ. & Φαξ | : Α. Νικολακούλη : 210 24 65 855: 210 24 61 598 |
| Ηλ. Δ/νση  | : simvouloi@yahoo.com |

 |  | **Αχαρνές, 28 Απριλίου 2015****Αριθμ. Πρωτ.: Φ.3Α/217****Προς:**κ.κ. Διευθυντές και Διευθύντριες των Δημόσιων και Ιδιωτικών Σχολείων της 49ης Περιφέρειας Δ.Ε. Αττικής**Κοινoποίηση:**α) κ. Προϊστάμενο Επιστημονικής και Παιδαγωγικής Καθοδήγησης Π.Ε. Περιφ/κής Δ/νσης Αττικήςβ) κ. Διευθύντρια Δ/νσης Π.Ε. Αν. Αττικής |

**Θέμα: «Δράσεις σχολείων της 49ης Εκπαιδευτικής Περιφέρειας Αττικής σχολικού έτους 2014-15 για την ψυχοπαιδαγωγική υποστήριξη της μετάβασης μαθητών της ΣΤ΄ τάξης από το Δημοτικό στο Γυμνάσιο».**

Αγαπητές & αγαπητοί συνάδελφοι, Διευθυντές και Διευθύντριες και μέλη των Συλλόγων Διδασκόντων, αυτή την περίοδο κάθε δημοτικό σχολείο πρέπει να αποφασίσει και να σχεδιάσει δράσεις ψυχοπαιδαγωγικής υποστήριξης της μετάβασης των μαθητών της ΣΤ΄ δημοτικού στο γυμνάσιο. Για το σκοπό αυτό σας καλώ, μέσα στους Συλλόγους Διδασκόντων, να συζητήσετε το συντομότερο και να δρομολογήσετε τις δράσεις αυτές, αφού τόσο ο σχεδιασμός όσο και η υλοποίησή τους αφορούν στο σύνολο των εκπαιδευτικών του σχολείου και όχι μόνο τους συναδέλφους της ΣΤ΄ τάξης. Η εμπειρία που αποκτήθηκε από την εφαρμογή ανάλογων δράσεων κατά τα προηγούμενα σχολικά έτη στα σχολεία της Περιφέρειάς μας ήταν εξαιρετική και τα αποτελέσματά τους πολύ ενθαρρυντικά για τους μαθητές και τις οικογένειές τους.

 Ενδεικτικά προτείνουμε, με βάση και την εμπειρία των προηγούμενων ετών, τη διοργάνωση αθλητικών αγώνων στο πλαίσιο του μαθήματος της Φυσικής Αγωγής από κοινού με την Α΄ ή τη Β΄ τάξη του γυμνασίου τόσο στο χώρο των Δημοτικών όσο και των Γυμνασίων, σκακιστικών αγώνων με τη συμμετοχή των συλλόγων γονέων και κηδεμόνων σε ώρες εκτός μαθημάτων, ρητορικών αγώνων σε συνεργασία με τους συναδέλφους καθηγητές, κοινών δραστηριοτήτων καλλιτεχνικού περιεχομένου με συμμετοχή των αντίστοιχων ειδικοτήτων και ανοιχτή έκθεση του υλικού, επισκέψεων των τμημάτων της ΣΤ΄ τάξης στο γυμνάσιο με τη συνοδεία των δασκάλων και των Διευθυντών τους για γνωριμία με τους καθηγητές, συνδιοργάνωση κοινών μαθημάτων σε αίθουσες του γυμνασίου κυρίως στη γλώσσα και στα μαθηματικά, ενημέρωση των μαθητών για το πρόγραμμα και τις συνθήκες λειτουργίας του γυμνασίου και ενημερωτικές ομιλίες για τους γονείς των μαθητών της Στ΄ δημοτικού.

Ιδιαίτερα σημαντικό είναι σε όλη αυτή τη χρονική περίοδο μέχρι και το τέλος της σχολικής χρονιάς τόσο οι μαθητές όσο και οι οικογένειές τους να αισθάνονται συνεχώς την καθοδήγηση και τη συνδρομή όλων των εκπαιδευτικών μας στο θέμα αυτό. Για το λόγο αυτό, οι δράσεις σε κάθε σχολική μονάδα πρέπει να είναι πολλές και συστηματικές και να μην εξαντλούνται σε μία απλή επίσκεψη των μαθητών της Στ΄ τάξης στο κοντινό γυμνάσιο. Άλλωστε, αυτό θα βοηθήσει και στη διαμόρφωση μιας κοινής κατά το δυνατόν προσέγγισης του θέματος της μετάβασης και με τους συναδέλφους της Δευτεροβάθμιας.

 Όλες οι δράσεις ψυχοπαιδαγωγικής υποστήριξης της μετάβασης των μαθητών της Στ΄ τάξης στο Γυμνάσιο που θα υλοποιηθούν σε κάθε σχολική μονάδα, θα πρέπει να ενσωματώνουν την ταυτότητα, τις ιδιαιτερότητες, αλλά και τη δυναμική του κάθε σχολείου με τις ξεχωριστές συνθήκες που επικρατούν σε αυτό. Παρακαλούμε, οι δράσεις αυτές να μας κοινοποιούνται τόσο κατά τη διάρκεια της υλοποίησής τους, αλλά και συνολικά όταν αποδελτιωθούν μετά την ολοκλήρωσή τους, ώστε να υπάρχει δημοσιοποίησή τους μέσα από την ιστοσελίδα της 49ης Περιφέρειας. Εκτός αυτού, προσωπικά θα στηρίζω όπως πάντα και θα είμαι αρωγός σε όλες τις προσπάθειές σας για το σκοπό αυτό.

 Καλή επιτυχία!

 Ο Σχολικός Σύμβουλος

Ανδρέας Ζεργιώτης